Kameme FmKameme Fm News
Raila kurekererio kuuma thibitari kuria araguthukitio thutha wa kuriio ni nda
Mutongoria wa mung’ethaniro Raila Odinga niararekereirio kuuma thibitari kuria araguthukitio hwai wa ira, thutha wa kuigua uuru ihinda inini thutha wa kurikia kambe-ini mwena wa Gicuwa-ini. Akiaria thutha wa kurekererio kuuma thibitari-ini ya Mombasa, Raila augite ndari na uuru akiuga thiina wa gutuurwo ni nda uria uramugumiire ni uratangikiirwo na urathira, na niehariirie guthii nambere na kambe-ini ciake. Raila arari kiharo-ini kia ndege agiuka guku Nairobi indi araigua mwiri utekumutwarithia wega na nirio aratwarirwo ni aruna ake ngwataniro-ini ya NASA ambe athimwo ni ndagitari, ithenya-ini ria kwambika thabari atekuigua wega.
fao_Latn kik_Latn kik_Latn